ประกาศกรมการขนส่งทางบกประกาศกรมการขนส่งทางบกเรื่องกำหนดหลักเกณฑ์ วิธีการ ระยะเวลา และเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนที่นำออกประมูลใหม่พ.ศ. ๒๕๕๗[๑] โดยที่เป็นการสมควรกำหนดหลักเกณฑ์ วิธีการ ระยะเวลาและเงื่อนไขสำหรับการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนที่ผู้ประมูลได้และไม่ปฏิบัติตามเงื่อนไขการประมูลให้ครบถ้วนภายในเวลาที่กำหนดและนำออกประมูลใหม่ดังนั้น เพื่อให้การประมูลหมายเลขทะเบียนเป็นไปด้วยความเรียบร้อยโปร่งใส และเป็นธรรม อาศัยอำนาจตามความในมาตรา ๑๐/๑ แห่งพระราชบัญญัติรถยนต์ พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๒) พ.ศ. ๒๕๔๖อธิบดีกรมการขนส่งทางบกออกประกาศกำหนดหลักเกณฑ์ วิธีการ ระยะเวลา และเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นำนิยมของประชาชนออกประมูลใหม่ไว้ดังต่อไปนี้ข้อ ๑ ให้อธิบดีกรมการขนส่งทางบกแต่งตั้งคณะกรรมการจัดการประมูลหมายเลขทะเบียนที่นำออกประมูลใหม่สำหรับรถที่จดทะเบียนในเขตกรุงเทพมหานครและคณะกรรมการจัดการประมูลหมายเลขทะเบียนที่นำออกประมูลใหม่สำหรับรถที่จดทะเบียนในเขตจังหวัดอื่นนอกจากกรุงเทพมหานครโดยให้มีอำนาจหน้าที่ดังต่อไปนี้(๑) ควบคุม กำกับ ดูแลการประมูลหมายเลขทะเบียนให้เป็นไปตามหลักเกณฑ์วิธีการ ระยะเวลา และเงื่อนไขที่กำหนดไว้ในประกาศนี้(๒) วินิจฉัย หรือออกคำสั่งใด ๆเพื่อให้การประมูลหมายเลขทะเบียนเป็นไปด้วยความเรียบร้อย โปร่งใส และเป็นธรรมคำวินิจฉัยหรือคำสั่งของคณะกรรมการจัดการประมูลหมายเลขทะเบียนตามวรรคหนึ่งให้เป็นที่สุดข้อ ๒ หมายเลขทะเบียนซึ่งเป็นที่ต้องการหรือเป็นที่นิยมของประชาชนที่จะนำออกประมูลใหม่ได้แก่หมายเลขทะเบียนดังต่อไปนี้(๑) หมายเลขทะเบียนสำหรับรถยนต์นั่งส่วนบุคคลไม่เกินเจ็ดคนรถยนต์นั่งส่วนบุคคลเกินเจ็ดคนแต่ไม่เกินสิบสองคนและรถยนต์บรรทุกส่วนบุคคลที่ผู้ชนะการประมูลไม่ชำระราคาหรือชำระไม่ครบถ้วน(๒)หมายเลขทะเบียนที่ผู้ชนะการประมูลชำระราคาครบถ้วนแล้วแต่เสียชีวิตและทายาทหรือผู้จัดการมรดกไม่ประสงค์จะเข้าสืบสิทธิในหมายเลขทะเบียนนั้น(๓)หมายเลขทะเบียนที่ผู้ชนะการประมูลถึงแก่ความตายแต่ยังชำระราคาไม่ครบถ้วนและทายาทที่ต้องการสืบสิทธิแสดงความประสงค์ขอใช้สิทธิในหมายเลขทะเบียนนั้นแต่ไม่ชำระราคาภายในระยะเวลาที่กำหนดข้อ ๓ ให้นำหมายเลขทะเบียนตามข้อ๒ ออกประมูลทางอินเตอร์เน็ตตามที่กรมการขนส่งทางบกกำหนดให้กำหนดราคาประมูลเริ่มต้นเท่ากับจำนวนเงินที่ค้างชำระราคาของหมายเลขทะเบียนนั้นข้อ ๔ ในการประมูลตามข้อ ๓หากผู้ชนะประมูลเสนอราคาเท่ากับหรือมากกว่าจำนวนเงินที่ค้างชำระให้ยุติการประมูลสำหรับหมายเลขทะเบียนนั้นกรณีไม่มีผู้เสนอราคาให้ทำการเปิดประมูลต่อไปไม่น้อยกว่า ๓ ครั้งและเมื่อเห็นได้ว่าหมายเลขทะเบียนดังกล่าวไม่มีผู้สนใจหรือหากทำการเปิดประมูลตามข้อ ๓ ต่อไป จะเกิดผลเสียต่อการเร่งรัดติดตามหนี้สินให้เสนอขอความเห็นชอบต่ออธิบดีกรมการขนส่งทางบกหรือผู้ซึ่งอธิบดีกรมการขนส่งทางบกมอบหมายนำหมายเลขทะเบียนนั้นออกประมูลพร้อมกับการประมูลหมายเลขทะเบียนตามปกติโดยให้สำนักงานกองทุนเพื่อความปลอดภัยในการใช้รถใช้ถนนกำหนดวัน เวลาและสถานที่โดยคำนึงถึงผลสำเร็จในการจัดการเปิดประมูลและราคาที่จะได้จากการประมูลข้อ ๕ การประมูลหมายเลขทะเบียนให้ดำเนินการประมูลทางอินเตอร์เน็ตแบบกำหนดช่วงเวลาตามวัน และเวลา ที่กรมการขนส่งทางบกกำหนด โดยอินเตอร์เน็ตต้องมีความเร็วไม่ต่ำกว่า๑ เมกะไบต์ (๑ MB) โดยวิธีการอย่างหนึ่งอย่างใด ดังต่อไปนี้(๑)[๒]การประมูลหมายเลขทะเบียนทางอินเตอร์เน็ตโดยเสนอราคาแข่งกับผู้ประมูลรายอื่นด้วยตนเองโดยระบบจะนำราคาที่ผู้ประมูลหมายเลขทะเบียนตั้งไว้ แจ้งให้ผู้ประมูลรายอื่นทราบผ่านทางเว็บไซต์ที่กรมการขนส่งทางบกกำหนดหากมีผู้ประมูลรายอื่นเสนอราคาสูงกว่า ผู้ประมูลรายเดิมสามารถเสนอราคาใหม่ได้จนกว่าจะถึงเวลาสิ้นสุดการประมูลหมายเลขทะเบียนนั้นๆ ทั้งนี้เมื่อเวลาสิ้นสุดการประมูลหากหมายเลขทะเบียนใดไม่มีผู้ประมูลเสนอราคาสูงกว่าราคาที่แสดงเป็นเวลาต่อเนื่อง๒๐ วินาทีให้ถือว่าผู้ประมูลที่ให้ราคาสูงสุดในขณะนั้นเป็นผู้ชนะการประมูลสำหรับหมายเลขทะเบียนนั้น(๒) การประมูลหมายเลขทะเบียนทางอินเตอร์เน็ตโดยเสนอราคาล่วงหน้าแบบ Maximum bid ระบบจะดำเนินการเพิ่มราคาประมูลไปตามลำดับราคาที่เพิ่มขึ้นของแต่ละกลุ่มหมายเลขจนกว่าจะไม่มีผู้ประมูลรายอื่นเสนอราคาสูงกว่าหรือจนกว่าจะถึงราคาสูงสุดที่ผู้ประมูลหมายเลขทะเบียนแบบเสนอราคาล่วงหน้าตั้งไว้หากไม่มีผู้ประมูลเสนอราคาสูงกว่าราคาสูงสุดที่ผู้ประมูลหมายเลขทะเบียนแบบเสนอราคาล่วงหน้าตั้งไว้จะถือว่าผู้ประมูลหมายเลขทะเบียนแบบเสนอราคาล่วงหน้าเป็นผู้ชนะการประมูลหมายเลขทะเบียนนั้นในราคาสูงสุดที่ไม่มีผู้เสนอราคาแข่งทั้งนี้ราคาที่ชนะการประมูลอาจไม่ถึงราคาสูงสุดที่ผู้ประมูลหมายเลขทะเบียนแบบเสนอราคาล่วงหน้าตั้งไว้ก็ได้เมื่อเสร็จสิ้นการประมูลหมายเลขทะเบียนแล้ว ให้แจ้งผลการประมูลหมายเลขทะเบียนกับผู้เข้าร่วมประมูลตาม(๑) และ (๒) ทางจดหมายอิเล็กทรอนิกส์ (E-mail) หรือทางข้อความสั้น(SMS)ข้อ ๖ การจัดการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนที่นำออกประมูลใหม่ให้กรมการขนส่งทางบกหรือสำนักงานขนส่งจังหวัดที่รับผิดชอบกำหนดวัน เวลา และสถานที่และแจ้งให้ประชาชนทราบข้อ ๗ ผู้ที่ประสงค์จะเข้าร่วมประมูลหมายเลขทะเบียนสามารถลงทะเบียนได้ดังต่อไปนี้(๑) ส่วนกลางลงทะเบียนได้ที่สำนักงานกองทุนเพื่อความปลอดภัยในการใช้รถใช้ถนนกรมการขนส่งทางบกกรณีส่วนภูมิภาคลงทะเบียนได้ที่สำนักงานขนส่งจังหวัดที่จัดการประมูลหมายเลขทะเบียนในวันและเวลาราชการ(๒) ลงทะเบียนผ่านทางเว็บไซต์ที่กรมการขนส่งทางบกกำหนดข้อ ๘ ผู้ที่ลงทะเบียนประมูลหมายเลขทะเบียนต้องวางหลักประกันการประมูลเป็นเงินสดหรือแคชเชียร์เช็คสั่งจ่ายเข้าบัญชีกองทุนเพื่อความปลอดภัยในการใช้รถใช้ถนน หรือโอนเข้าบัญชีธนาคารตามที่กรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนกำหนดตามอัตราหลักประกันที่กำหนดไว้ท้ายประกาศนี้พร้อมเอกสารหลักฐาน ดังต่อไปนี้(๑) บุคคลธรรมดา(ก) ภาพถ่ายบัตรประจำตัวประชาชนผู้ประมูลในกรณีผู้ประมูลเป็นคนต่างด้าวตามกฎหมายว่าด้วยคนเข้าเมืองให้ยื่นภาพถ่ายใบสำคัญประจำตัวคนต่างด้าว(ข) หนังสือมอบอำนาจในกรณีที่ผู้ประมูลไม่มาดำเนินการด้วยตนเองพร้อมภาพถ่ายบัตรประจำตัวประชาชนของผู้มอบอำนาจและผู้รับมอบอำนาจ(๒) นิติบุคคล(ก) หนังสือรับรองการจดทะเบียนนิติบุคคล(ข) ภาพถ่ายบัตรประจำตัวประชาชนของผู้มีอำนาจลงนามในกรณีผู้มีอำนาจลงนามเป็นคนต่างด้าวตามกฎหมายว่าด้วยคนเข้าเมืองให้ยื่นภาพถ่ายใบสำคัญประจำตัวคนต่างด้าว(ค) หนังสือมอบอำนาจในกรณีที่มีการมอบอำนาจพร้อมภาพถ่ายบัตรประจำตัวประชาชนของผู้มอบอำนาจและผู้รับมอบอำนาจในกรณีผู้เข้าร่วมประมูลลงทะเบียนผ่านทางเว็บไซต์ ให้นำส่งหลักฐานตาม(๑) และ (๒) แล้วแต่กรณีพร้อมด้วยหลักฐานการโอนเงินค่าหลักประกันก่อนถึงวันประมูลหมายเลขทะเบียนทางโทรสารให้สำนักงานกองทุนเพื่อความปลอดภัยในการใช้รถใช้ถนนกรมการขนส่งทางบก หรือสำนักงานขนส่งจังหวัดที่จัดการประมูลหมายเลขทะเบียนแล้วแต่กรณีข้อ ๙ ผู้ประมูลที่ค้างชำระราคาหมายเลขทะเบียนหากได้ชำระราคาครบถ้วนก่อนที่จะนำหมายเลขทะเบียนนั้นออกประมูลใหม่ยังคงได้สิทธิในหมายเลขทะเบียนนั้นและเมื่อมีการชำระราคาแล้วให้นำหมายเลขทะเบียนนั้นออกจากการประมูลข้อ ๑๐ ผู้เข้าร่วมประมูลจะได้รับรหัสผ่าน(Password) ก่อนเริ่มประมูลและสามารถสู้ราคาได้เฉพาะในกลุ่มหมายเลขทะเบียนที่ตนมีจำนวนเงินวางหลักประกันการประมูลเพียงพอหรือสูงกว่าตามอัตราหลักประกันที่กำหนดไว้ท้ายประกาศนี้ข้อ ๑๑ ราคาประมูลเริ่มต้นจะเท่ากับจำนวนเงินที่ค้างชำระของแต่ละหมายเลขและครั้งถัดไปต้องเสนอราคาเพิ่มขึ้นไม่น้อยกว่าครั้งละ ๑๐๐ บาทข้อ ๑๒ การอนุมัติหมายเลขทะเบียนให้แก่ผู้เสนอราคาสูงสุดจะแจ้งให้ทราบทันทีเมื่อเสร็จสิ้นการประมูลหมายเลขทะเบียนนั้นและจะประกาศรายชื่อผู้ชนะการประมูลอีกครั้งหนึ่ง ณสำนักงานกองทุนเพื่อความปลอดภัยในการใช้รถใช้ถนน กรมการขนส่งทางบกหรือสำนักงานขนส่งจังหวัดที่มีการนำหมายเลขทะเบียนรถออกประมูล แล้วแต่กรณีข้อ ๑๓ ผู้ชนะการประมูลจะต้องชำระราคาหมายเลขทะเบียนเบื้องต้นภายในวันประมูลตามอัตราที่กำหนดไว้ท้ายประกาศหากผู้ชนะการประมูลรายใดไม่ชำระกรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนแล้วแต่กรณี จะหักจากหลักประกันการประมูลที่วางไว้สำหรับราคาหมายเลขทะเบียนรถส่วนที่เหลือจะต้องชำระให้ครบถ้วนภายใน ๓๐ วันนับแต่วันถัดจากวันประมูลโดยกรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนไม่จำเป็นต้องบอกกล่าวให้ผู้ชนะการประมูลรับทราบผลการประมูลหมายเลขทะเบียนนั้นอีกข้อ ๑๔ ผู้ชนะการประมูลจะต้องชำระค่าบริการการประมูลในหมายเลขทะเบียนที่ชนะการประมูลทันทีโดยสำนักงานกองทุนเพื่อความปลอดภัยในการใช้รถใช้ถนนกรมการขนส่งทางบกหรือสำนักงานขนส่งจังหวัดที่มีการนำหมายเลขทะเบียนออกประมูลจะหักจากเงินที่วางเป็นหลักประกันการประมูลตามอัตราที่กำหนดไว้ท้ายประกาศนี้ข้อ ๑๕ การชำระเงินให้ชำระเป็นเงินสดหรือชำระผ่านบัตรเครดิต หรือชำระผ่านธนาคาร (Bill Payment) หรือแคชเชียร์เช็คสั่งจ่ายเข้าบัญชี กองทุนเพื่อความปลอดภัยในการใช้รถใช้ถนน หรือโอนเงินเข้าบัญชีธนาคารตามที่กรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนกำหนดและให้ส่งหลักฐานการโอนเงินให้กับกรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนทราบข้อ ๑๖ ผู้ชนะการประมูลที่ไม่ชำระราคาหมายเลขทะเบียนที่ประมูลได้ให้ครบถ้วนภายในระยะเวลาตามข้อ๑๓ กรมการขนส่งทางบกหรือสำนักงานขนส่งจังหวัดที่มีการนำหมายเลขทะเบียนออกประมูลจะมีหนังสือทวงถามเพื่อให้ชำระราคาและหากผู้ชนะการประมูลไม่ชำระเงินให้ครบถ้วนตามเงื่อนไขที่กำหนดในหนังสือทวงถามให้กรมการขนส่งทางบกหรือสำนักงานขนส่งจังหวัดที่จัดการประมูลนำหมายเลขทะเบียนนั้นออกประมูลใหม่และจะไม่คืนเงินค่าหมายเลขทะเบียน และ/หรือเงินหลักประกันในส่วนที่ชำระไว้แล้วไม่ว่ากรณีใดก็ตามในกรณีหมายเลขทะเบียนที่นำออกประมูลใหม่ไม่มีผู้ประมูลหรือมีผู้ประมูลแต่ได้ราคาเมื่อรวมกับหลักประกันการประมูลที่ได้วางไว้ยังไม่คุ้มกับราคาที่ประมูลไว้เดิมผู้ชนะการประมูลที่ไม่ชำระราคาจะต้องเป็นผู้รับผิดชอบในส่วนต่างนั้นข้อ ๑๗ ผู้เข้าร่วมประมูลสามารถขอรับหลักประกันการประมูลหมายเลขทะเบียนคืนได้โดยวิธีดังต่อไปนี้(๑) ขอรับคืนเป็นเงินสดให้ผู้เข้าร่วมประมูลนำหลักฐานการวางหลักประกันการประมูลพร้อมบัตรประจำตัวประชาชนมาแสดงณ สำนักงานกองทุนเพื่อความปลอดภัยในการใช้รถใช้ถนนกรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนภายใน ๓๐ วันนับหลังจากเสร็จสิ้นการประมูลหมายเลขทะเบียนแต่ละครั้ง(๒) ขอรับคืนโดยโอนเงินผ่านธนาคารให้ผู้เข้าร่วมประมูลแจ้งเลขที่บัญชีที่จะรับหลักประกันการประมูลคืนโดยค่าธรรมเนียมและค่าใช้จ่ายในการโอนจะหักออกจากหลักประกันการประมูลที่วางไว้นั้นหากผู้เข้าร่วมประมูลหมายเลขทะเบียนไม่มารับหลักประกันการประมูลคืนภายในระยะเวลาที่กำหนดตาม(๑) และ (๒) กรมการขนส่งทางบกจะมีหนังสือแจ้งให้มารับหลักประกันคืนภายใน ๑๘๐ วันหากพ้นระยะเวลาตามที่แจ้งแล้ว ยังไม่มารับหลักประกันการประมูลคืนให้ถือว่าผู้เข้าร่วมประมูลนั้นแสดงเจตนาสละการรับหลักประกันการประมูลคืนโดยนำหลักประกันการประมูลดังกล่าวให้ตกเป็นเงินรายได้ของกองทุนเพื่อความปลอดภัยในการใช้รถใช้ถนนข้อ ๑๘ กรณีที่ผู้ชนะการประมูลได้ชำระราคาหมายเลขทะเบียนครบถ้วนแล้วถึงแก่ความตายให้สิทธินั้นตกไปยังทายาทเว้นแต่ไม่มีทายาทมายื่นแสดงความประสงค์สืบสิทธิภายใน ๑ ปีนับตั้งแต่วันที่ผู้ชนะการประมูลถึงแก่ความตายให้กรมการขนส่งทางบกนำหมายเลขทะเบียนนั้นออกประมูลใหม่กรณีที่ผู้ชนะการประมูลถึงแก่ความตายแต่ยังชำระราคาหมายเลขทะเบียนไม่ครบถ้วนทายาทที่ต้องการสืบสิทธิต้องแสดงความประสงค์ต่อเจ้าหน้าที่ภายใน ๓๐ วันนับจากวันที่ชนะการประมูล หากพ้นระยะเวลาดังกล่าวแล้ว ให้สิทธินั้นเป็นอันระงับเพื่อประโยชน์ของทายาทของผู้ชนะการประมูลที่ถึงแก่ความตายและของทางราชการหากหมายเลขทะเบียนนั้นยังไม่มีผู้ชนะการประมูลรายใหม่และทายาทของผู้ชนะการประมูลได้แสดงความประสงค์จะชำระราคาหมายเลขทะเบียนในส่วนที่ขาดอยู่ให้ครบถ้วนภายใน๓๐ วัน นับแต่วันแจ้งความประสงค์ให้เก็บหมายเลขทะเบียนนั้นไว้ยังไม่ต้องนำออกประมูลเว้นแต่ทายาทที่แสดงความประสงค์ผิดนัดไม่ชำระราคาหมายเลขทะเบียนภายในระยะเวลาดังกล่าวให้นำหมายเลขทะเบียนนั้นออกประมูลใหม่ข้อ ๑๙ ในกรณีผู้ชนะการประมูลได้รับแผ่นป้ายทะเบียนรถที่ได้จากการประมูล(แบบ graphic) ไปแล้ว แต่ขอออกแผ่นป้ายทะเบียนรถ (แบบ graphic) นั้นใหม่ เนื่องจากชำรุด หรือสูญหายเจ้าของรถต้องชำระราคาแผ่นป้ายทะเบียนรถ (แบบ graphic)ในราคาแผ่นละ ๖๐๐ บาท (หกร้อยบาทถ้วน)ข้อ ๒๐ ผู้ชนะการประมูลที่ชำระราคาประมูลหมายเลขทะเบียนครบถ้วนแล้วกรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนจะออกหนังสือสำคัญแสดงสิทธิและการใช้สิทธิในหมายเลขทะเบียนที่ได้จากการประมูลสิทธิดังกล่าวสามารถจำหน่ายจ่ายโอนต่อไปได้ในกรณีหนังสือสำคัญแสดงสิทธิและการใช้สิทธิในหมายเลขทะเบียนที่ได้จากประมูลชำรุดในสาระสำคัญหรือสูญหายผู้ได้รับหนังสือสำคัญแสดงสิทธิสามารถยื่นขอหนังสือฉบับใหม่แทนได้ที่กรมการขนส่งทางบกหรือสำนักงานขนส่งจังหวัดที่จัดการประมูลหมายเลขทะเบียนแล้วแต่กรณี โดยต้องชำระราคาหนังสือสำคัญแสดงสิทธิ ฉบับละ ๕๐๐ บาท(ห้าร้อยบาทถ้วน)ข้อ ๒๑ ประกาศนี้ให้ใช้บังคับตั้งแต่วันประกาศเป็นต้นไปประกาศณ วันที่ ๗ สิงหาคม พ.ศ. ๒๕๕๗อัฌษไธค์รัตนดิลก ณ ภูเก็ตอธิบดีกรมการขนส่งทางบก[เอกสารแนบท้าย]๑. กลุ่มหมายเลขทะเบียนซึ่งเป็นที่ต้องการหรือเป็นที่นิยมของประชาชนที่นำออกประมูลใหม่๒. อัตราหลักประกันการประมูลราคาเริ่มต้น และการเพิ่มราคาสำหรับหมายเลขทะเบียนซึ่งเป็นที่ต้องการหรือเป็นที่นิยมของประชาชนที่นำออกประมูลใหม่๓. อัตราหลักประกันการประมูลหมายเลขทะเบียนสำหรับหมายเลขทะเบียนซึ่งเป็นที่ต้องการหรือเป็นที่นิยมของประชาชนที่นำออกประมูลใหม่(ดูข้อมูลจากภาพกฎหมาย)ประกาศกรมการขนส่งทางบกเรื่อง กำหนดหลักเกณฑ์ วิธีการ ระยะเวลาและเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนที่นำออกประมูลใหม่(ฉบับที่ ๒) พ.ศ. ๒๕๕๘[๓]ข้อ ๒ ประกาศนี้ให้ใช้บังคับตั้งแต่วันประกาศเป็นต้นไปปริญสินีย์/ผู้จัดทำ๗ สิงหาคม ๒๕๕๘นุสรา/ตรวจ๑ กันยายน ๒๕๕๘[๑] ราชกิจจานุเบกษาเล่ม ๑๓๑/ตอนพิเศษ ๑๘๕ ง/หน้า ๑๙/๑๙ กันยายน ๒๕๕๗[๒] ข้อ ๕ (๑)แก้ไขเพิ่มเติมโดยประกาศกรมการขนส่งทางบก เรื่องกำหนดหลักเกณฑ์ วิธีการ ระยะเวลาและเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนที่นำออกประมูลใหม่(ฉบับที่ ๒) พ.ศ. ๒๕๕๘[๓] ราชกิจจานุเบกษาเล่ม ๑๓๒/ตอนพิเศษ ๑๗๕ ง/หน้า ๑๒/๒๘ กรกฎาคม ๒๕๕๘